rejauldu/bengali-wikipedia huggingface dataset:
এক হাসিনা থি এক দিওয়ানা থা (বাংলা: এক ছিল সুন্দরী, এক ছিল পাগল প্রেমিক) হল ২০১৭ সালে মুক্তিপ্রাপ্ত একটি ভারতীয় হিন্দি রোম্যান্টিক মিউজিক্যাল ড্রামা চলচ্চিত্র। এই ছবির কাহিনিকার, প্রযোজক ও পরিচালক ছিলেন সুনীল দর্শন। ছবিটিতে মুখ্য ভূমিকায় অভিনয় করেন শিব দর্শন, নাতাশা ফার্নান্ডেজ ও উপেন পটেল। এই ছবিতে সংগীত পরিচালনা করেন নাদিম সাইফি।   কাহিনি-সারাংশ  সাদাসিধা তরুণী নাতাশা (নাতাশা ফার্নান্ডেজ) পরপর এমন কয়েকটি ঘটনায় জড়িয়ে পড়ে, যার ফলে সে নিজেই উভয়-সঙ্কটে পড়ে যায়। মাউন্ট ইউনিক এস্টেটে তার পৈত্রিক ভিটেতে সে যায় তার প্রেমিক সানিকে (উপেন পটেল) বিয়ে করার উদ্দেশ্য নিয়ে। কিন্তু অসহায়ভাবে সেখানকার সুপুরুষ খামার-তত্ত্বাবধায়ক দেবধরের (শিব দর্শন) প্রেমে পড়ে যায়। অনুগ্রহ লাভের জন্য দেবধরের পুরুষালি, আগ্রাসী, অনড় অথচ কাব্যিক প্রচেষ্টা দেখে নাতাশার মনে হয়, তার স্বপ্নের শেষ গন্তব্য হল এই দেবধরই। কিন্তু নাতাশা বুঝতে পারে না যে কে এই দেবধর – সে কি তার স্বপ্ন বিচূর্ণ করার জন্য নিযুক্ত কোনও প্রতারক, নাকি শুধুই তার কল্পনা। নিজের প্রেমিক এবং যে পুরুষটির প্রতি তার আকর্ষণ, তাদের দুইয়ের মধ্যে দোলাচলে পড়ে যায় নাতাশা। তার মনে হয়, ভালোবাসাই হল সবচেয়ে মারাত্মক প্রতারণা।   কলাকুশলী   শিব দর্শন - দেবধর  নাতাশা ফার্নান্ডেজ - নাতাশা  উপেন পটেল - সানি   প্রযোজনা  কর্নওয়াল, ডার্টমাউথ, কারডিফ ও ম্যাঞ্চেস্টার সহ যুক্তরাষ্ট্রের একাধিক স্থানে এই ছবির শ্যুটিং হয়েছিল।   সাউন্ডট্র্যাক   ছবির গান রচনা করেন এবং তাতে সুর দেন নাদিম-শ্রাবণ জুটির নাদিম। ২০১৭ সালের ১৩ জুলাই শ্রীকৃষ্ণ ইন্টারন্যাশানালের লেবেলে প্রকাশিত এই ছবির সাউন্ডট্র্যাক অ্যালবামে ছয়টি গান ছিল। পূর্ণাঙ্গ অ্যালবামটি রেকর্ড করেন পলক মুছল ও ইয়াসির দেসাই। গানগুলি ৪০০ মিলিয়নেরও বেশি ভিউ পেয়েছিল।   তথ্যসূত্র    বহিঃসংযোগ     বিষয়শ্রেণী:২০১৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় রোম্যান্টিক থ্রিলার চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র
বিষ প্রতিষেধক বিষক্রিয়ার জন্য (এনভেনমেশন) জন্য একটি নির্দিষ্ট চিকিৎসা। একে ইংরেজিতে অ্যান্টিভেনম, অ্যান্টিভেনিন, ভেনম অ্যান্টিসেরাম ও অ্যান্টিভেনম ইমিউনোগ্লোবিউলিন বলা হয়। এটি কতকগুলি প্রতিরক্ষিকা বা অ্যান্টিবডির সমন্বয়ে গঠিত এবং নির্দিষ্ট বিষাক্ত কামড় এবং কাঁটা-ফোটার চিকিৎসার জন্য ব্যবহৃত হয়। উল্লেখযোগ্য বিষাক্ততা বা বিষাক্ততার উচ্চ ঝুঁকি থাকলেই বিষ প্রতিষেধকগুলি সুপারিশ করা হয়। প্রয়োজনীয় নির্দিষ্ট অ্যান্টিভেনম জড়িত প্রজাতির উপর নির্ভর করে। এটিকে সাধারণত সূচিপ্রয়োগ বা ইনজেকশনের মাধ্যমে প্রদান করা হয়।  বিষ প্রতিষেধকের পার্শ্ব প্রতিক্রিয়া কদাচিৎ গুরুতর হতে পারে। এগুলির মধ্যে রয়েছে রক্তাম্বু অসুস্থতা (সিরাম সিকনেস), শ্বাসকষ্ট এবং বিষম অতিপ্রতিক্রিয়া। বিষ প্রতিষেধক ঐতিহ্যগতভাবে প্রাসঙ্গিক প্রাণী থেকে বিষ সংগ্রহ করে এবং একটি গৃহপালিত প্রাণীর মধ্যে অল্প পরিমাণে সূচিপ্রয়োগ করে তৈরি করা হয়। যে প্রতিরক্ষিকা বা অ্যান্টিবডিগুলি তৈরি হয় তা গৃহপালিত পশুর রক্ত ​​থেকে সংগ্রহ করে বিশুদ্ধ করা হয়।  মাকড়সার কামড়, সাপের কামড়, মাছের কাঁটা ফোটা এবং বিচ্ছুর হুল ইত্যাদির জন্য সংস্করণগুলি উপলব্ধ।  অ্যান্টিবডি-ভিত্তিক বিষ প্রতিষেধক উৎপাদনের উচ্চ খরচ এবং হিমায়িত না থাকলে স্বল্প সময়ের জন্য বিষ প্রতিষেধক উৎপাদনের বিকল্প পদ্ধতিগুলি সক্রিয়ভাবে অন্বেষণ করা হচ্ছে।Recent Advances in Next Generation Snakebite Antivenoms উৎপাদনের এরকম একটি ভিন্ন পদ্ধতির মধ্যে ব্যাকটেরিয়া থেকে উৎপাদন জড়িত।Bacteria are brewing up the next generation of antivenoms আরেকটি পদ্ধতি হল লক্ষ্যযুক্ত ওষুধ তৈরি করা (যা অ্যান্টিবডিগুলির বিপরীতে সাধারণত কৃত্রিম এবং সহজ ক্রমপর্যায়ী বিন্যাসে তৈরি করা)।  বিষ প্রতিষেধক প্রথম উনিশ শতকের শেষের দিকে তৈরি করা হয়েছিল এবং ১৯৫০-এর দশকে এটি সাধারণ মানুষের হাতের নাগালে আসে। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  তথ্যসূত্র  বহিঃসংযোগ  বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:বিষক্রিয়াবিজ্ঞান বিষয়শ্রেণী:পলিক্লোনাল অ্যান্টিবডি বিষয়শ্রেণী:প্রতিবিষ
কৌশিক গঙ্গোপাধ্যায় একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটদের ছবি, নগরকীর্তন ইত্যাদি।  জন্ম ও শিক্ষাজীবন কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়। বিয়ে কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি।  চলচ্চিত্রের তালিকা  পরিচালক হিসেবে  বছর  চলচ্চিত্রের নাম  নোট ২০০৪  ওয়ারিশ   ২০০৫  শূন্য এ বুকে   ২০০৫  এক মুঠো ছবি  সহকারী পরিচালক ২০০৯  ব্রেক ফেল   ২০০৯  জ্যাকপট   ২০১০  আরেকটি প্রেমের গল্প  ২০১০  নটবর নট আউট   ২০১১  রঙ মিলান্তি   ২০১২  ল্যাপটপ   ২০১২  শব্দ   ২০১৩  সি/ও স্যার   ২০১৩  অপুর পাঁচালী   ২০১৪  খাদ গার্গী রায় চৌধুরী, কৌশিক গাঙ্গুলি, মিমি, সাহেব, তনুশ্রী, পল্লবী, লিলি চক্রবর্তী ২০১৫  ছোটদের ছবি  ২০১৬  বাস্তুশাপ   ২০১৬  ধুমকেতু  ২০১৬  কিরীটী রায়  ২০১৬  সিনেমাওয়ালা ২০১৭ বিসর্জন২০১৮দৃষ্টিকোণপ্রসেনজিৎ চট্টোপাধ্যায়, ঋতুপর্ণা সেনগুপ্ত, কৌশিক গঙ্গোপাধ্যায়, চূর্ণী গাঙ্গুলি২০১৯  নগরকীর্তন ২০২৩অর্ধাঙ্গিনীজয়া আহসান, চূর্ণী২০২৩কাবেরী অন্তর্ধান  তথ্যসূত্র  বহিঃসংযোগ    বিষয়শ্রেণী:বাঙালি চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:কলাকার পুরস্কার বিজয়ী বিষয়শ্রেণী:ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:রামকৃষ্ণ মিশন বিদ্যালয়ের প্রাক্তনী
ওরে যাত্রী একটি বাংলা চলচ্চিত্র যেটি রাজেন চৌধুরী পরিচালিত এবং ফটোগ্রাফি পরিচালনা করেন অনিল গুপ্ত। এই চলচ্চিত্রটি ১ জানুয়ারি ১৯৫১ সালে কল্প চিত্রমন্দির ব্যানারে ব্যানারে মুক্তি পেয়েছিল। এই চলচ্চিত্রটি সংগীত পরিচালনা করেছিলেন কালীপদ সেন। এই সিনেমাটির মুখ্য চরিত্রে অভিনয় করেন উত্তম কুমার ও প্রভা দেবী। এই চলচ্চিত্রটি সাদা কালো ছিল।    শ্রেষ্ঠাংশে   প্রভা দেবী  উত্তম কুমার  অনুভা গুপ্ত  ধীরেন্দ্রনাথ গাঙ্গুলী  দীপক মুখোপাধ্যায়  নবদ্বীপ হালদার  নমিতা রায়  নিতাই ভট্টাচার্য  রেণুকা রায়  তারা ভাদুড়ি   তথ্যসূত্র    বহিঃসংযোগ     বিষয়শ্রেণী:১৯৫১-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র
বিকর্ণ (সংস্কৃত: विकर्ण) হলেন মহাকাব্য মহাভারতে বর্ণিত তৃতীয় কৌরব, ধৃতরাষ্ট্র ও গান্ধারীর পুত্র এবং যুবরাজ দুর্যোধনের ভাই৷ বিকর্ণ কৌরবদের মধ্যে তৃতীয় গুরুত্বপূর্ণ ব্যক্তি হিসেবে উল্লেখিত হয়েছে।  দুর্যোধনের কাছে পাশা খেলায় যুধিষ্ঠির তাঁর রাজ্য সহ সব কিছু হারিয়ে ফেলেন৷ বিকর্ণই একমাত্র কৌরব যিনি  রাজসভায় দুর্যোধন যখন যুধিষ্ঠির তথা পাণ্ডবদের স্ত্রী দ্রৌপদীর অপমান করছিল তখন তার তীব্র বিরোধিতা করেছিলেন৷  যৌবনে বিকর্ণ হলেন দ্রোণের একজন শিষ্য যিনি তীর-ধনুক চালনায় অর্জুনের মতো পারদর্শী ছিলেন। অস্ত্রশিক্ষা শেষে দ্রোণ কৌরবদের বললেন- গুরুদক্ষিণা হিসেবে পাঞ্চালরাজ দ্রুপদকে বন্দী করে নিয়ে আসতে হবে৷ দুর্যোধন, দুঃশাসন, যুযুৎসু, বিকর্ণ এবং অন্য কৌরবগণ হস্তিনাপুরের সৈন্যসহ পাঞ্চাল রাজ্য আক্রমণ করে৷ বিকর্ণ ও তাঁর ভাইয়েরা পরাজিত হয়ে পালিয়ে যেতে এবং যুদ্ধক্ষেত্র ত্যাগ করতে বাধ্য হন৷  The Mahabharata of Krishna-Dwaipayana Vyasa, trl. into English by P.C. Roy, New Delhi 1972, pp. 291-92  চরিত্রচিত্রণ ব্যাসদেবের আশীর্বাদে ধৃতরাষ্ট্র ও গান্ধারীর যে শতপুত্র জন্মগ্রহণ করে তাদের মধ্যে সবচেয়ে ধার্মিক ছিলেন বিকর্ণ৷ দুর্যোধনের ভাই হলেও তিনি, তাঁর বাকি ভাইদের মত বদমেজাজি ও অহংকারী ছিলেন না৷ পান্ডবদের পাশাখেলায় পরাজয় হেতু সভামধ্যে দ্রৌপদীর বস্ত্রহরণের সময়ে ধৃতরাষ্ট্র আর এক বৈশ্য দাশীর পুত্র যুযুৎসু ব্যতীত  একমাত্র প্রতিবাদ করেছিলেন তিনিই৷ এর প্রতিবাদে এমনকি তিনি সেই সভাস্থল ত্যাগ করেন৷ পরবর্তীতে কুরুক্ষেত্রের যুদ্ধেও তিনি কৌরব পক্ষের হয়ে বীর বিক্রমে যুদ্ধ করেন৷ ভীম কৌরবদের একশ ভাইকে বধ করবার পণ নিয়ে যখন কুরুক্ষেত্রকে প্রায় শ্মশানে পরিণত করেছেন তখন বিকর্ণ তার সম্মুখে দাঁড়িয়ে দ্বন্দ্বের আহ্বান জানান, ভীম কিছুকাল ভাবেন তার সভার কথা মনে হতে তিনি বিকর্ণকে বলেন তুমি একমাত্র কৌরব যে জানে ধর্ম কি? তুমি সরে দাঁড়াও আমি তোমাকে বধ করতে চাই না৷ তুমিই একমাত্র যে সেই সভায় দুর্যোধনের প্রতিবাদ করেছিলে৷ কিন্তু বিকর্ণ বলেন আজ আমার সরে যাওয়াটাও অধর্ম হবে, আমি জানি কৌরবদের এই যুদ্ধে জয়লাভ কোনোদিনই হবে না যেহেতু বাসুদেব কৃষ্ণ পান্ডব পক্ষে আছে, কিন্তু আমি আমার ভাই এবং জ্যেষ্ঠ ভাই দুর্যোধনকে পরিত্যাগ করতে পারব না৷ আমি ধার্মিক কিন্তু বিভীষণ নই৷ আমাকে যুদ্ধ করতেই হবে৷ তিনি বলেন “সেই সভাস্থলে আমার যা কর্তব্য ছিল করেছি, কিন্তু এখন আমার কর্তব্য আমার ভাইদের রক্ষা করা৷ তাই এসো আমার সাথে দ্বন্দ্ব কর বৃকোদর ভীম৷”   তথ্যসূত্র   বিষয়শ্রেণী:মহাভারতের চরিত্র
এস ভি তিরুগনানা সংবন্দম একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬  এবং ২০০১ সালের নির্বাচনে পেরভুরানি আসন থেকে তামিল মানিলা কংগ্রেস (মোপনার) প্রার্থী হিসাবে তামিলনাড়ু আইনসভায় নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল মানিলা কংগ্রেসের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০১-২০০৬
বাংলাদেশে শিয়া সম্প্রদায়ের নির্দিষ্ট কিছু কবরস্থানের মধ্যে ইমামবাড়া হোসেনী দালান কবরস্থান অন্যতম।প্রথম আলো  মর্সিয়া, মাতম ইমামবাড়ায় , তারিখ: ২২-১২-২০০৯ নওয়াব কামুরদ্দৌলা  সমাধিটি , আরও ৩ জন নায়েবে নাজিমের সমাধি সহ এই কবরস্থানে অবস্থিত ।এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। অবকাঠামো মুসলিম রীতিতে তৈরি , খুবই সাধারণ অবকাঠামোতে তৈরি  বাহুল্যবর্জিত একটি সমাধি ।পূর্বে কবরস্থানটিতে শুধু খুব সম্ভ্রান্ত শিয়াদের কবর দেয়া হত ।  জীবনী   তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকা জেলার প্রত্নতাত্ত্বিক স্থাপনা
থাম্ব|চন্দ্রদেবী এর মুর্তি  গ্রিক পুরাণে, সেলেনে (প্রাচীন গ্রিক ভাষায়: Σελήνη সেল্যান্যা) ছিলেন আদি চন্দ্রদেবী। তিনি ছিল টাইটান হাইপেরিয়ন ও থেইয়ার সন্তান। বেশিরভাগ চন্দ্রদেবীর ন্যায় গ্রিক পুরাণে তার বেশ কিছুটা প্রভাব লক্ষ্য করা যায়। তিনি ছিলেন আদি সূর্যদেবতা হেলিয়সের বোন। সন্ধ্যাবেলা যখন তার ভাই হেলিয়সের সূর্যরথের যাত্রা শেষ হত, তখনই সেলেনের চন্দ্ররথের যাত্রা শুরু হত।   প্রেমিকগণ  রোড্সের অ্যাপোলোনিয়াস এর বিবরণ থেকে জানা যায়, সেলেনে এলিস এর প্রথম রাজা আইথলিউসের পুত্র এন্দিমিওন নামে এক মরণশীল মানুষকে প্রচণ্ড ভালবাসত। সেলিনির অনুরোধে দেবরাজ জিউস তখন এন্দিমিওনকে এক চির-আনন্দ ও প্রশান্তিময় নিদ্রা অথবা সাধারণ মানুষের জীবন এই দুইটি থেকে যেকোন একটি বেছে নিতে বলে। এন্দিমিওন নাকি চির-আনন্দ ও প্রশান্তিময় নিদ্রাই বেছে নিয়েছিল। শুধু তার ঘুমন্ত অসার দেহটি দেবী সেলেনের দ্বারা মাঝে মাঝে পরিচুম্বিত হত।  বিষয়শ্রেণী:গ্রিক পুরাণ বিষয়শ্রেণী:গ্রিক দেবী
ডাব্লিউডাব্লিউই স্পিড চ্যাম্পিয়নশিপ হলো একটি পুরুষদের পেশাদার কুস্তি চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা নির্মিত এবং প্রচারিত হয়। এই চ্যাম্পিয়নশিপটি ২০২৪ সালের ২৭শে মার্চ তারিখে ঘোষণা করা হয়েছিল, যেখানে উদ্বোধনী চ্যাম্পিয়ন সাপ্তাহিক অনুষ্ঠান ডাব্লিউডাব্লিউই স্পিডে প্রচারিত একটি প্রতিযোগিতার মাধ্যমে নির্ধারিত হবে। অনুষ্ঠানটি ২০২৪ সালের ৩রা এপ্রিল হতে সামাজিক যোগাযোগ মাধ্যম এক্সে প্রচারিত হচ্ছে।  ইতিহাস ২০২৪ সালের ৯ই ফেব্রুয়ারি তারিখে, মার্কিন পেশাদার কুস্তি সংস্থা ডাব্লিউডাব্লিউই সামাজিক যোগাযোগ মাধ্যমে প্রচার করার জন্য একটি সাপ্তাহিক ভিডিও ধারাবাহিক ডাব্লিউডাব্লিউই স্পিড-এর প্রবর্তনের জন্য এক্সের সাথে একটি অংশীদারিত্বের ঘোষণা দেয়, যেখানে কুস্তিগিররা পাঁচ মিনিটের একটি ম্যাচে অংশগ্রহণ করবে। অতঃপর ২৭শে মার্চ তারিখে ডাব্লিউডাব্লিউইর ভাষ্যকার কোরি গ্রেভস ঘোষণা করেন যে ২০২৪ সালের ৩রা এপ্রিল স্পিডের প্রথম পর্ব প্রচারিত হবে, তবে ম্যাচগুলোর দৈর্ঘ্য হবে তিন মিনিট। উদ্বোধনী ডাব্লিউডাব্লিউই স্পিড চ্যাম্পিয়ন নির্ধারণ করার জন্য একটি প্রতিযোগিতারও ঘোষণা করা হয়েছিল।  উদ্বোধনী প্রতিযোগিতা ২০২৪ সালের ২৭শে মার্চ তারিখে প্রথম স্পিড চ্যাম্পিয়ন নির্ধারণের জন্য একটি প্রতিযোগিতার ঘোষণা করা হয়েছিল, যা অনুষ্ঠানের প্রথম কয়েকটি পর্বে অনুষ্ঠিত হয়েছে।  তথ্যসূত্র  বিষয়শ্রেণী:ডাব্লিউডাব্লিউইর চ্যাম্পিয়নশিপ বিষয়শ্রেণী:ডাব্লিউডাব্লিউই র বিষয়শ্রেণী:ডাব্লিউডাব্লিউই স্ম্যাকডাউন বিষয়শ্রেণী:ডাব্লিউডাব্লিউই এনএক্সটি
নাওর শিরি (, জন্ম ১ মে ১৯৮৫) একজন ইসরায়েলি রাজনীতিবিদ যিনি বর্তমানে ইয়েশ আতিদের জন্য নেসেটের সদস্য হিসাবে কাজ করছেন।   জীবনী  ২০১৫ নেসেট নির্বাচনের জন্য ইয়েশ আটিদের তালিকায় শিরিকে ছচল্লিশতম স্থান দেওয়া হয়েছিল, কিন্তু নির্বাচিত হননি। তিনি এপ্রিল ২০১৯ নির্বাচনের জন্য যৌথ নীল এবং সাদা তালিকায় আটচল্লিশতম ছিলেন, কিন্তু আবার বাদ পড়েন।  ২০২২ সালের নেসেট নির্বাচনের আগে তাকে ইয়েশ আতিদের তালিকায় চব্বিশতম স্থানে রাখা হয়েছিল, שומרים על הנבחרת המוכרת: רשימת יש עתיד לכנסת הבאה נחשפת Israel HaYom, 13 September 2022 এবং পার্টি ২৪টি আসনে জয়ী হওয়ায় নেসেটে নির্বাচিত হন।   তথ্যসূত্র   বহিঃসংযোগ  বিষয়শ্রেণী:ইয়েশ আতিদের রাজনীতিবিদ বিষয়শ্রেণী:নেসেটের সদস্য ২০২২-২০২৬ বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম
লিস্ট বা লিস্টে একটি ইউরোপীয় পদবী।  উল্লেখযোগ্য ব্যক্তিদের এই পদবী সহ একটি তালিকা দেওয়া হলো নিচে:   লিস্ট    বেঞ্জামিন লিস্ট (জন্ম ১৯৬৮), জার্মান রসায়নবিদ যিনি ২০২১ সালে ডেভিড ম্যাকমিলানের সাথে যুগ্মভাবে রসায়নে নোবেল পুরস্কার পেয়েছিলেন  ফ্রেডরিখ লিস্ট (১৭৮৯-১৮৪৬), জার্মান অর্থনীতিবিদ  গ্যারেট লিস্ট (১৯৪৩-২০১৯), আমেরিকান ট্রম্বোনিস্ট  গুইডো ভন লিস্ট (১৮৪৮-১৯১৯), অস্ট্রিয়ান/জার্মান লেখক এবং জাদুবিদ্যাবিদ  হেলমুট লিস্ট (জন্ম ১৯৪১), অস্ট্রিয়ান প্রকৌশলী এবং সমাজসেবী  জন লিস্ট (১৯২৫-২০০৮), আমেরিকান হত্যাকারী  লিজবেথ লিস্ট (১৯৪১-২০২০), ডাচ গায়ক  লুক লিস্ট, একাধিক ব্যক্তি  ম্যাক্সিমিলিয়ান লিস্ট (১৯১০-১৯৮০), জার্মান এসএস কনসেনট্রেশন ক্যাম্প কমান্ড্যান্ট  পল লিস্ট (১৮৮৭-১৯৫৪), ইংল্যান্ডকেন্দ্রিক রাশিয়ান ইহুদি দাবা খেলোয়াড়  পেটন লিস্ট, একাধিক ব্যক্তি  উইলহেম লিস্ট (১৮৮০-১৯৯৭), জার্মান WW2 ফিল্ড মার্শাল   লিস্টে    বেটি লিস্টে (জন্ম ১৯৫৮), আমেরিকান জ্যাজ পিয়ানোবাদক   আলবা ডি লিস্টের সংখ্যা    এনরিক এনরিকেজ ডি মেন্ডোজা, আলবা দে লিস্টের প্রথম গণনা, ১৪৫৯ সালে ক্যাস্টিলের হেনরি চতুর্থ কর্তৃক প্রদত্ত খেতাব  দিয়েগো এনরিকেজ ডি গুজমান (~১৫৩০-১৬০৪), আলবা দে লিস্টের 5ম গণনা  লুইস এনরিকেজ ডি গুজমান, আলবা দে লিস্টের 9ম গণনা (~১৬০৫-১৬৬১)  দিয়েগো পাচেকো টেলেজ-গিরন গোমেজ ডি স্যান্ডোভাল (১৭৫৪-১৮১১), আলবা দে লিস্টের ১৮তম গণনা   আরো দেখুন    Liszt (দ্ব্যর্থতা নিরসন)  বিষয়শ্রেণী:পদবিসমূহ
থাম্ব| থাম্ব| বন্ধুত্বের সম্পর্ক এক মানুষকে আরেকজনের সঙ্গে মনের বন্ধনে আবদ্ধ করে। সমমনা লোকেরাই সফলভাবে বন্ধুত্ব গড়ে তুলতে পারেন। এটা আমাদের জীবনের বিভিন্ন পর্যায়ে গড়ে উঠতে পারে। সাধারণত একই বয়স, চিন্তাধারা এবং একই মেজাজের মধ্যে বন্ধুত্ব গড়ে উঠে। অবশ্য বর্তমান দিনে বন্ধুত্ব বয়সের সাথে সম্পর্কযুক্ত নাও হতে পারে। জাতিসংঘের সাধারণ পরিষদ ৩০ জুলাই তারিখটিকে বিশ্ব বন্ধুত্ব দিবস হিসেবে স্বীকৃতি দিয়েছে। বন্ধুত্বের সম্পর্ককে খানিকটা আলাদা করে মূল্যায়ন করার জন্যই প্রতি বছর আগস্ট মাসের প্রথম রবিবারে সারা বাংলাদেশে বিশ্ব বন্ধুত্ব দিবস পালন করা হয়।   ইতিহাস  বন্ধু দিবস ঘোষণার উত্‍পত্তি বা কারণ ঠিক কী তা সঠিকভাবে বলা মুশকিল। তবে তত্‍কালীন রাজনৈতিক ও সামাজিক অবস্থা অর্থাৎ‍ প্রথম বিশ্বযুদ্ধের ভয়াবহতা, বিশৃঙ্খলা ও হিংস্রতা মানুষের মধ্যে অনেকটাই বন্ধ‍ুর অভাব তৈরি করেছিলো বলে অনেকের অভিমত। ফলে রাষ্ট্রীয়ভাবে বন্ধু দিবস পালন করার ধারণা এসেছিল বলে অনেকে মনে করেন।  এক সূত্র অনুযায়ী, বন্ধু দিবসের শুরু হয়েছিলো অনেক আগে। ১৯১৯ সালে আগস্টের প্রথম রোববার বন্ধুরা নিজেদের মধ্যে কার্ড, ফুল, উপহার বিনিময় করতো। ১৯১০ সালে জয়েস হলের প্রতিষ্ঠিত হলমার্ক কার্ড বন্ধু দিবস পালনের রীতিকে আরও এক ধাপ এগিয়ে নিয়েছিলো।  আবার জানা যায়, ১৯৩৫ সালে আমেরিকার সরকার এক ব্যক্তিকে হত্যা করেছিল। দিনটি ছিল আগস্টের প্রথম শনিবার। তার প্রতিবাদে পরদিন ওই ব্যক্তির এক বন্ধু আত্মহত্যা করেন। এরপর থেকে জীবনের নানা ক্ষেত্রে বন্ধুদের অবদানের প্রতি সম্মান জানাতে আমেরিকান কংগ্রেসে ১৯৩৫ সালে আগস্টের প্রথম রোববারকে বন্ধু দিবস হিসেবে পালনের সিদ্ধান্ত নেয়। সেই থেকেই বন্ধুত্ব দিবস শীঘ্রই এটি খুব জনপ্রিয় হয়ে ওঠে এবং আন্তর্জাতিক বন্ধুত্ব দিবস এর রুপ লাভ করে।  ১৯৫৮ সালের ২০ জুলাই, 'ওয়ার্ল্ড ফ্রেন্ডশিপ ক্রুসেড (World Friendship Crusade) এর প্রতিষ্ঠাতা “Dr. Ramón Artemio Bracho” বন্ধুদের সঙ্গে প্যারাগুয়ের পুয়ের্তো পিনাসকোতে (নদীর তীরে একটি শহর যা উত্তর Asuncion, Paraguay থেকে প্রায় ২০০ মাইল দূরে অবস্থিত) এক নৈশভোজে এ প্রস্তাব উত্থাপন করেন। সে রাতেই এই প্রতিষ্ঠানটি প্রতিষ্ঠা পায় এবং ৩০ জুলাই বিশ্বব্যাপী বন্ধু দিবস পালনের জন্য জাতিসংঘে প্রস্তাব পাঠায়। প্রায় ৫৩ বছর পর, ২০১১ সালের ২৭ জুলাই জাতিসংঘের সাধারণ পরিষদে ৩০ জুলাইকে “বিশ্ব বন্ধু দিবস” হিসেবে নির্ধারণ করা হয়।  বন্ধু দিবস বিভিন্ন দেশে বিভিন্ন তারিখে পালন করা হয়। তবে এখনও বাংলাদেশ-ভারতসহ বিশ্বের বিভিন্ন দেশে আগষ্টের প্রথম রোববারই বন্ধু দিবস হিসেবে পালিত হয়ে আসছে। আবার কোনো কোনো দেশে ৮ এপ্রিল বন্ধু দিবস হিসেবে পালন করা হয়।  তথ্যসূত্র  বিষয়শ্রেণী:বন্ধুত্ব বিষয়শ্রেণী:আগস্ট উদ্‌যাপন বিষয়শ্রেণী:রবিবারের উদ্‌যাপন বিষয়শ্রেণী:ফেব্রুয়ারি উদ্‌যাপন বিষয়শ্রেণী:এপ্রিল উদ্‌যাপন বিষয়শ্রেণী:জুন উদ্‌যাপন বিষয়শ্রেণী:জুলাই উদ্‌যাপন
অমূল্য শাহ বা আমির আলী (জন্ম:১৮৭৯ - মৃত্যু:১৯৫২) ছিলেন লালন শাহ এর বাউল ধারার পরবর্তী প্রজন্মের অন্যতম প্রধান বাউল। তার পারিবারিক নাম আমির আলী হলেও তরুণ বয়স হতেই তিনি অমূল শাহ নামে পরিচিতি পাওয়ায় সে নামেই সকল প্রচার, প্রকাশনায় ও সমাজে পরিচিত। মূল নামে তার পরিচয় নাই বল্লেই চলে।   জন্ম  অমূল্য শাহ ১৮৭৯ সালে (১২৮৬ বঙ্গাব্ধ) মহেশপুর উপজেলার নওদাগাঁয়ে জম্মগ্রহণ করেন। পিতা খোশতোন আলী ও মাতা রাহাতন নেছার দু’পুত্র।   শিক্ষা-দীক্ষা  প্রাথমিক শিক্ষা সমাপ্ত করে তিনি মহেশপুরের হরিদাস বৈরাগীর কাছে রাগসঙ্গীতে পারদর্শী হয়ে উঠেন। যন্ত্রসঙ্গীতেও তাঁর দক্ষতা জম্মে। কলকাতায় তিনি উচ্চাঙ্গ সঙ্গীতে তালিম নেন। পরে তিনি বর্ধমান-বীরভূমের বৈষ্ণব-বাউলদের সংস্পর্শে আসেন। তিনি কীর্তন ও বাউল গানের প্রতি আকৃষ্ট হন। পরবর্তীতে তিনি হরিণাকুন্ডু উপজেলার হরিয়ারঘাটার খোদাবকশ শাহের আখড়ায় যান। এ আখড়ায় লালন সঙ্গীতের প্রতি তিনি আসক্ত হন।   উপাধি লাভ  আমির আলী মরমী ভাবসাধনায় ও কণ্ঠসঙ্গীতে অসামান্য দক্ষতা অর্জন করায় তার দীক্ষাগুরু জহুর শাহ কর্তৃক ‘অমূল্য’ নামে ভূষিত হন।   অবদান  তিনি লালন সঙ্গীত সংগ্রহ এবং সুর আয়ত্ত করার ক্ষেত্রে অনন্য অবদান রেখে গেছেন। তার ত্রিশ বছরের সাধনা জীবনের অবদানকে লালন সঙ্গীত প্রচার ও সাধারণ সমাজে জনপ্রিয় সঙ্গীতের মর্যাদা লাভের একটি বিশেষ মাধ্যম রুপে স্মরণ করা হয়ে থাকে।   উল্লেখযোগ্য গান  অমূল্য শাহ শুধু সঙ্গীত শিল্পীই নন বরং ছিলেন গীতিকারও। তার রচিত দু’টি উল্লেখযোগ্য গানঃ  পাখি উড়ে গেল, সাধের পিঞ্জর ভাঙ্গিয়া,  তোরা ধর গো ধর আমার প্রাণবন্ধুরে, লোকমুখে ছড়িয়ে থাকা তার অসংখ্য লোকসংগীত আজও সংগৃহীত হয়নি।   মৃত্যু  ভাবসঙ্গীতের বিশেষ ব্যক্তিত্ব অমূল্য শাহ ১৯৫২ সালে মৃত্যু বরণ করেন।   তথ্যসূত্র   বিষয়শ্রেণী:১৮৭৯-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:বাউল
ফাইন্ডিং নিমো () হল ওয়াল্ট ডিজনি পিকচার্স প্রযোজিত এবং পিক্সার অ্যানিমেশন স্টুডিও দ্বারা নির্মিত একটি কম্পিউটার এ্যানিমেটেড কমেডি,ড্রামা ও অ্যাডভেঞ্চারধর্মী চলচ্চিত্র যা ২০০৩ সালে মুক্তি পায়। এর পুরো কাহিনি আবর্তিত হয় নিমো নামের একটি ছোট্ট কৌতূহলপ্রবণ বাচ্চা ক্লাউনফিশকে ঘিরে,যার অতিরক্ষণশীল বাবা মার্লিন, ডোরি নামের একটি নীল সার্জনফিশকে সাথে নিয়ে তার অপহৃত পুত্রসন্তানকে সিডনি বন্দরের পথে খুঁজে বেড়ায়। এর মাঝেই মার্লিন তার সন্তানের ঝুঁকিকে সহজভাবে নিতে শেখে এবং নিমোকে নিজের খেয়াল রাখতে দেয়ার জন্য মানসিকভাবে প্রস্তুত হয়।  ছবিটি ২০১২ সালের ১৪ই সেপ্টেম্বর থ্রিডি ফরমেটে দ্বিতীয়বার মুক্তি পায় এবং ৪ই ডিসেম্বর ব্লুরে ডিভিডিতে বাজারে আসে। সমালোচকদের কাছ থেকে ব্যাপকভাবে প্রশংসা পাওয়া এ ছবিটি একাডেমী এওয়ার্ডে সেরা অ্যানিমেটেড চলচ্চিত্র বিভাগে পুরস্কার এবং বেস্ট স্ক্রিনিং বিভাগেও মনোনীত হয়। ২০০৩ সালে সর্বোচ্চ আয় করা চলচ্চিত্রগুলোর মধ্যে এটির অবস্থান দ্বিতীয়। এছাড়াও সর্বকালের সবচেয়ে বেশি ডিভিডি কপি বিক্রির গৌরবও এই ছবিটির অর্জনের ঝুলিতে রয়েছে।   সিক্যুয়েল  ফাইন্ডিং নিমোর সিক্যুয়েলটি হলো ফাইন্ডিং ডোরি। এটি ২০১৬ সালের ১৭ই জুন মুক্তি পায়। ব্যবসা সফল চলচ্চিত্র হিসেবে এটিও সমালোচকদের নজর কেড়েছে। ২০১২ সালের জুন মাসে প্রথম ছবির পরিচালক অ্যান্ড্রু স্ট্যানটন সিক্যুয়েল নির্মাণের বিষয়টি নিশ্চিত করেন।   তথ্যসূত্র    বহিঃসংযোগ    ডিজনি থেকে   পিক্সার থেকে                 বিষয়শ্রেণী:২০০০-এর দশকের অ্যাডভেঞ্চার চলচ্চিত্র বিষয়শ্রেণী:২০০০-এর দশকের কমেডি-নাট্য চলচ্চিত্র বিষয়শ্রেণী:২০০০-এর দশকের আমেরিকান অ্যানিমেশন চলচ্চিত্র বিষয়শ্রেণী:২০০৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:প্রাণী অধিকার সম্পর্কে চলচ্চিত্র বিষয়শ্রেণী:প্রাণী সম্পর্কে চলচ্চিত্র বিষয়শ্রেণী:মাছ সম্পর্কে চলচ্চিত্র বিষয়শ্রেণী:হাঙ্গর সম্পর্কে চলচ্চিত্র বিষয়শ্রেণী:ওয়াল্ট ডিজনি পিকচার্স চলচ্চিত্র বিষয়শ্রেণী:ইংরেজি ভাষার অ্যানিমেশন চলচ্চিত্র বিষয়শ্রেণী:মার্কিন অ্যানিমেটেড চলচ্চিত্র বিষয়শ্রেণী:পিক্সার অ্যানিমেটেড চলচ্চিত্র‎ বিষয়শ্রেণী:২০১২-এর ত্রিমাত্রিক চলচ্চিত্র বিষয়শ্রেণী:সিডনির পটভূমিতে চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:ত্রিমাত্রিক অ্যানিমেটেড চলচ্চিত্র
আন্তে বুদিমির (; জন্ম: ২২ জুলাই ১৯৯১) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ওসাসুনা এবং ক্রোয়েশিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০০৫ সালে, বুদিমির ক্রোয়েশিয়া অনূর্ধ্ব-১৫ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২০ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৯ ম্যাচে ২টি গোল করেছেন।   প্রারম্ভিক জীবন  আন্তে বুদিমির ১৯৯১ সালের ২২শে জুলাই তারিখে ক্রোয়েশিয়ার জেনিৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বুদিমির ক্রোয়েশিয়া অনূর্ধ্ব-১৫ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০০৫ সালের ৩১শে মার্চ তারিখে তিনি ক্রোয়েশিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।  ২০২০ সালের ৭ই অক্টোবর তারিখে, ২৯ বছর, ২ মাস ও ১৫ দিন বয়সে, বাম পায়ে ফুটবল খেলায় পারদর্শী বুদিমির সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। উক্ত ম্যাচের ৫৭তম মিনিটে আক্রমণভাগের খেলোয়াড় ব্রুনো পেতকোভিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ক্রোয়েশিয়া ২–১ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে বুদিমির সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেকের ১ মাস ও ৪ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০২০ সালের ১১ই নভেম্বর তারিখে, তুরস্কের বিরুদ্ধে ম্যাচের ৩২তম মিনিটে দারিও মেলনিয়াকের অ্যাসিস্ট হতে ক্রোয়েশিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল ক্রোয়েশিয়া  ২০২০  ৪  ১ ২০২১  ৪  ০ ২০২২  ৯  ০ ২০২৩  ২  ১ সর্বমোট  ১৯  ২   তথ্যসূত্র    বহিঃসংযোগ                        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:এলএএসকের খেলোয়াড় বিষয়শ্রেণী:ফুটবল ক্লাব ইন্টার জাপ্রেশিচের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ফুটবল ক্লাব ক্রোতোনের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড় বিষয়শ্রেণী:স্পেনে ক্রোয়েশীয় প্রবাসী ক্রীড়াবিদ বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার